Robert Vaughn

Robert Francis Vaughn, Ph.D. (* 22. november 1932, New York, New York, USA† 11. november 2016, Ridgefield, Connecticut) bol americký herec, držiteľ ceny Emmy z roku 1978.

Filmovému a televíznemu herectvu sa venoval od začiatku 50. rokov 20. storočia, kedy začal vystupovať v drobných a epizódnych rolách v amerických televíznych seriáloch. Medzi americké hollywoodske hviezdy patril od roku 1959, kedy bol nominovaný na cenu Americkej filmovej akadémie Oscar za film The Young Philadelphians. Svoje postavenie potvrdil v nasledujúcom roku 1960 účinkovaním v známom westernovom filme Sedem statočných kde si zahral postavu váhavého strelca menom Lee. Napriek tomu však ťažisko jeho hereckej práce spočívalo predovšetkým v práci pre televíziu.

Na konci 60. rokov sa objavil v niekoľkých známych hollywoodskych filmoch, ako bol napríklad Most pri Remagene (nakrúcaný tiež v Česko-Slovensku), alebo so Stevom McQueenom vo filme Bullittov prípad alebo vo filme Julius Caesar z roku 1970. Nasledovalo obdobie, kedy sa na začiatku 70. rokov objavoval v britskej televízii, v polovici 70. rokov sa vrátil späť do Spojených štátov.

Iné projekty

Externé odkazy 
 Oficiálne fanúšikovské stránky

Zdroj 

Filmoví herci USA
Rozhlasoví herci USA
Divadelní herci USA
Televízni herci USA
Dabingoví herci USA
Držitelia ceny Emmy
Držitelia ceny Zlatý glóbus
Osobnosti USA francúzskeho pôvodu
Osobnosti USA nemeckého pôvodu
Osobnosti USA írskeho pôvodu
Úmrtia na leukémiu
Osobnosti z New Yorku